ପରିବାର ସଦସ୍ୟ ମୃତକଙ୍କ ପାଟି ଏବଂ ଆଖି ବନ୍ଦ କରି ଗୋଡ ହାତ  ସିଧା କରିଦିଅନ୍ତି।  ପଡୋଶୀ ଲୋକମାନେ ଶରୀରର ଅନାବଶ୍ୟକ ସ୍ପର୍ଶରୁ ଦୂରେଇ ରୁହନ୍ତି, ଯେହେତୁ ଏହାକୁ ଛୁଇଁଲେ ଶରୀର ଅପବିତ୍ର ହୋଇଥାଏ ଏବଂ ଗାଧୋଇବାକୁ ପଡେ। ଏକ ଦୀପ ଶବର  ମୁଣ୍ଡ ନିକଟରେ ରଖାଯାଏ ଏବଂ ଝୁଣା ଜଳାଯାଏ। ବେଦମନ୍ତ୍ର ମୃତ ଶରୀରର ପାଖରେ ଜପ କରାଯାଏ। ଏକ ଶୋକାକୁଳ ପରିବେଶ ସୃଷ୍ଟିହୁଏ । ଆତ୍ମୀୟ ସ୍ଵଜନଙ୍କ ଉଚ୍ଚ କ୍ରନ୍ଦନ ଶବ୍ଦ ଶୁଣିବାକୁ ମିଳେ। ସମସ୍ତ ପ୍ରିୟଜନ ଅନୁଭବ କରନ୍ତି ଯେ ମୃତ ବ୍ୟକ୍ତି ଜଣକ ସଂସାରରୁ ସବୁଦିନ ପାଇଁ ବିଦାହୋଇଗଲେ । ଏହା ପରେ ପରିବାରସଦସ୍ୟ ଓ କୁଟୁମ୍ବଜନ ମର ଶରୀରକୁ ଦାହ କରିବା ନିମନ୍ତେ ସ୍ମଶାନକୁ ନେବା ପାଇଁ ପ୍ରସ୍ତୁତି ଆରମ୍ଭକରନ୍ତି। ତା'ପରେ ସମସ୍ତେ ଏକ ଶୋଭାଯାତ୍ରାରେ ସାମିଲ  ହୁଅନ୍ତି ଏବଂ ଶବକୁ ବାଉଁଶରେ ପ୍ରସ୍ତୁତ ହୋଇଥିବା କୋକେଇରେ ସ୍ମଶାନକୁ ବୋହିନିଅନ୍ତି ।